Dodik je naglasio da je Srbija bez sumnje regionalni faktor i lider veoma važan za Republiku Srpsku.



On je naveo da razumije politiku Srbije da gradi prijateljstva sa svima, i sa Rusijom i sa EU, a ne samo sa jednom stranom.



"Nemoguće je živjeti u današnjem svijetu i samo se okrenuti jednom političkom polu i samo tamo tražiti podršku i biti besprijekorno poslušan", rekao je Dodik za "Alternativnu televiziju".



Dodik je napomenuo da je novom premijeru Srbije Ani Brnabić poželio uspjeh u radu, da prodube saradnju Republike Srpske i Srbije, te da se, kada se riješi početnih opterećenja koja nosi nova funkcija, uskoro vide u Republici Srpskoj.



On je napomenuo da je bio prisutan na inauguraciji predsjednika Srbije Aleksandra Vučića, na kojoj je bio značajan broj predstavnika država i vlada, kao i svi važni ljudi iz regiona.



Dodik je rekao da je na inauguraciji razgovarao sa hrvatskim članom Predsjedništva BiH Draganom Čovićm, te da im se pridružio i bošnjački član Bakir Izetbegović.



On je dodao da je razgovarao i sa predsjednikom Hrvatske Kolindom Grabar da se uskoro sastanu u vezi sa nekim važnim pitanjima, te da je imao i kraće susrete sa predsjednikom Mađarske Viktorom Orbanom, Makedonije Đorđom Ivanovim, kao i drugima koji su tu bili.